Thora Hansson

Thora Elisabeth Neelsen Hansson (1848–1917) var en norsk teaterdirektør og skuespiller.Trine Næss, Thora Hansson i Norsk biografisk leksikon. Hun var ansatt ved Christiania Theater fra 1871 til det opphørte i 1899, og de øvrige skuespillerne fulgte med over til Nationaltheatret, som åpnet 1. september 1899.

Solveig i Peer Gynt
Det var Thora Neelsen som spilte rollen som Solveig ved førsteoppførelsen av Peer Gynt.Ibsens stykke hadde premiere 24. februar 1876. Det var imidlertid ikke hun som fremførte «Solveigs Sang» i Fjerde Handling, men Camilla Wiese, som sto gjemt bak kulissene mens Thora satt ved rokken og mimet til teksten.Rasmussen, R. (1936), s. 105–106 Denne spesielle hendelsen er også litterært blitt behandlet av Lucinda Riley i romanen Stormens søster.Riley (2016), s. 300 f og 598 f

Teatersjef
Ved siden av å leie Tivoli theater i 1901 for å for egne krefter oppføre Et dukkehjem drev hun også egen teaterskole.  Fra 1911 var hun teatersjef ved det nyåpnede Trondhjems Nationale Scene der Agnes Mowinckel (1875–1963) var selve stjerna. I 1914 gikk hun til stillingen som teatersjef ved Stavanger faste scene (dagens Rogaland Teater) der hun døde tre år senere, 69 år gammel. Hennes efterfølger i stillingen var Thomas Thomassen (1878–1962).

Ved Thora Hanssons død ble det sagt at hun var mest kjent for sine tolkninger av Abigail i Ambrosious og Selma i Henrik Ibsens De unges Forbund.<ref>Theaterchef, fru Thora Hansson i Aftenposten den 12. september 1917.</ref>

Familie
Hennes foreldre var byggmester og arkitekt Jørgen Friederich Neelsen (1808–1862) og Julie Hedvig Rustad (1821–1878). Thora var gift med teatersjef Olaf Mørch Hansson (1856–1912) fra 1880 til 1896. De var foreldre til diplomat Thorolf Mørch Hansson (1881–1952) og teatersjef Gunnar Neels-Hansson (1883–1967). Sønnen Gunnar ble i 1915 hyret inn til morens teater, og ble far til skuespilleren Thora Elisabeth Neels-Hansson (1918–2007), født i Stavanger, og mer kjent som Nøste Schwab.

 Referanser 

Litteratur
Riley, Ludinda 2016: Stormens søster. (Oversatt av Benedicta Windt-Val. Oslo: Cappelen Damm. ISBN 978-82-02-44500-3.
Rasmussen, Rudolf 1936: «Urpemière. Det gamle teater» (s. 95-108). Rulle: De andre. Minner og meninger om livet på scene og podium''. Oslo: Johan Grundt Tanum. 

 Eksterne lenker 


Kategori:Norske skuespillere
Kategori:Norske teatersjefer
Kategori:Personer fra Oslo